УВАЖАЕМИ ЖИТЕЛИ НА ОБЩИНА ХАДЖИДИМОВО,

 На 09.03.2023 г. Кметът на Община Хаджидимово подписа Договор за безвъзмездна финансова помощ по проект Грижа в дома в община Хаджидимово, по процедура BG05SFPR002-2.001 „Грижа в дома“ по Оперативна програма "Развитие на човешките ресурси" 2021-2027

Настоящият проект има за задача да подпомогне осигуряването на подкрепа в домашна среда за възрастни в невъзможност за самообслужване и хора с увреждания на територията на община Хаджидимово. С реализацията на проекта ще се допълнят настоящите възможности за предоставяне на социални и интегрирани здравно-социални услуги в домашна среда, вкл. и в контекста на пандемични ситуации.

Дейността по проекта е насочена към предоставяне на социални и интегрирани здравно-социални услуги в домашна среда, вкл. и в контекста на пандемични ситуации като в нея ще бъдат обхванати минимум 56 лица от община Хаджидимово, представители на целевата група - възрастни в невъзможност за самообслужване и хора с увреждания. За представителите на целевите групи ще бъде осигурена подкрепа чрез реализиране на следните дейности:

1. Предоставяне на почасови мобилни интегрирани здравно-социални услуги по домовете и психологическа подкрепа;

2. Доставка на храна, хранителни продукти и продукти от първа необходимост, заплащане на битови сметки, заявяване и получаване на неотложни административни и битови услуги със средства на потребителите;

3. Предоставяне на лицата от целевата група на информация относно превенция и профилактика на здравето и социално значими заболявания,включително консултации с диетолог и др. специалисти при необходимост. Предоставянето на услугите ще стартира с извършване на индивидуална оценка на потребностите на потенциалните потребители за удовлетворяване на конкретните нужди, която ще се извърши от екипа за управление. След определяне на потребителите и техните потребности, предоставянето на услугите ще се осъществяват по график от следните специалисти:

 - Медицински персонал – мед. сестра и психолог;

 - Персонал за помощ в дома - социален/домашен асистент, като броя на служителите ще се определи според установените индивидуални потребности на одобрените потребители ;

Проект „Грижа в дома в община Хаджидимово“ ще надгради реализираните дейности и постигнатите резултати по предходните социални проекти на общината и ще спомогне за постигане на целите на процедурата, посредством обхващането на 56 представители на целевата група - възрастни в невъзможност за самообслужване и хора с увреждания.

Стойността на проекта за община Хаджидимово е  **307 702.64** лева.